kk kk bg kk kk be kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk hbs_cyr kk kk kk kk kk hbs_cyr kk ru kk bg kk kk kk kk kk kk de kk en oc kk kk kk kk kk kk kk kk kk kk de kk de kk kk kk kk kk kk kk kk kk kk kk kk kk kk de kk kk de kk kk kk kk kk uk ky kk ky kk en kk kk kk kk kk kk kk ba kk kk kk kk kk kk kk de en kk kk de en kk kk de en kk kk kk kk en kk kk en kk kk kk kk kk kk hbs_cyr kk kk kk kk kk hbs_cyr kk ru bg kk kk kk kk bg en kk kk kk kk kk kk be it en en fr en it en en
Діни контентті жариялауда сақтық керек - Қазақстандағы Ислам
- Мемлекет және дін, Таңдаулы
Интернет дамыған заманда кез келген ақпаратқа әлеуметтік желі арқылы оп-оңай қол жеткізе аламыз. Көбінесе ол ақпараттың дұрыс не бұрыстығына ден қойып тексеріп жатпаймыз. Әсіресе діни мазмұндағы контентті сенімді ақпарат көздерінен алған дұрыс.
Бұл туралы ҚМДБ Ақпарат және қоғаммен байланыс бөлімінің басшысы Ағабек Қонарбайұлы тексерілмеген кез келген ақпаратты тарату – қаупті, оны тұтынушы оқырман да абай болғаны абзал дейді.
Ал дінтанушы Балғабек Мырзаев діни контент қоғамға немесе жекелеген тұлғалараға бағыт-бағдар беріп отыратын керекті дүние екендігін айтады. Сондықтан діни контентті қоғамның сұранысына сай дайындай білу және оны дұрыс  пайдалана білу өз кезегінде өте маңызды істердің бірі дейді.
– Себебі, бүгінгі қоғамда дінді ұстанатын, ұстанбайтын, сенбейтін немесе дінге қалай сенетінін білмейтіндер, сондай-ақ радикалдар мен фанаттар сияқты топтар бар. Және олардың діни қажеттіліктері де әртүрлі екенін ескере отырып, діни контентті қандай аудиторияға бағытталатынын және оны кімдер айтуы керек екендігіне дейін уәкілетті органдар бағыттап отыруы керек.
Мысалы, радикалдық бағыттағы адамға дінді ұстанбайтын адамның айтқан сөзінің әсері аз болады. Оған талай мәрте өзім де куә болдым. Ал оның алдына Құран мен Сүннет ілімін жетік меңгерген адам шығып, радикализм мен терроризмнің теріс әрекеттерін аят-хадистермен түсіндіріп берсе, ол райынан қайтуы әбден мүмкін, – дейді дінтанушы.
Ақтауда «Жаңа Қазақстанның тірегі – жалынды жастар» форумы өтті
270 адам радикалды көзқарасынан қайтты
Діни басқарма асыл дінімізде ақпарат таратудың өзіндік әдебі мен мәдениеті бар екендігін ескертеді. Сондай-ақ басқарманың төл ақпарат құралдары – «Мұнара» телеарнасынан, «Мұнара» газетінен, «Иман» журналынан, www.muftyat.kz сайтынан, «MUFTIYAT» баспасынан жарық көрген кітаптардан ақпарат алуға шақырады.
Ағабек Қонарбайұлының айтуынша, пәтуаларға, отбасылық мәселелерге қатысты шариғат ұстанымдарына сұраныс уақыт өткен сайын артуда.
– Әсіресе, қасиетті Рамазан айында, қажылық маусымында, Ораза айт пен Құрбан айт кездерінде діни контенттің маңызы арта түседі. Рамазан айында оразаға қатысты сұрақтар өте көп қойылады. Тіпті, осы сәттерде Діни басқарманың сайтына кірушілер саны да күрт көбейеді. Біздің мамандарымыз бен ғалымдарымыз әлеуметтік желілер мен сайт поштасына келген сұрақтарға мейлінше дер кезінде жауап береді. Осы ретте тұтынушы өзіне қажетті ақпаратты дер кезінде ала алмаса, басқа ақпарат көздеріне жүгінуі, әсіресе шетелдік діни контентті пайдалануы мүмкін.
Халықтың рухани құндылықтарға деген сұранысы артқан сайын діни контенттің де маңызы арта түсетіні белгілі. Біз ақпарат кеңістігін мейлінше дұрыс діни контентпен толтыруға тырысуымыз тиіс. Бас мүфти Наурызбай қажы Тағанұлы осы мәселені ескеріп, Діни басқарманың ақпарат саласындағы жұмыстарын уақыт өткен сайын жандандырып келеді.
– Мұсылман біреуді қаралау, даттаудан аулақ болғаны жөн. Алла Елшісі «Мұсылман басқа бір мұсылманға, тілімен, қолымен зиян келтірмейді» деді. Нағыз мұсылмандық қағиданы сақтай отырып, сол шеңберде қызмет етер болсақ, онда абырой биігінде боларымыз анық. Осы тұрғыдан келгенде, дұрыс діни ақпарат таратудың пайдасы көп, – дейді басқарма басшысы.
Сондай-ақ дін мамандары діни мазмұндағы ғылыми контенттер жеткіліксіз екендігін айтады. Осы ретте салалық журналистиканың маңызы артып отырғанын алға тартады.
–  Діни тақырыпта жазатын әлемнің көптеген мұсылман елдерінде діни журналистика саласы бойынша болашақ журналистерді дайындайды. Өкінішке қарай, діннен хабары аз кейбір әріптестеріміз өзінің көзі жетпеген діни мәселелерді бұрқыратып жазып, мұсылман жамағатының арасына жік салып қояды. Бұл – діни мәселені ешкім көтермесін дегенді білдірмейді. Дін нәзік сала болғандықтан, бұл тақырыпты байыппен, байсалдылықпен, Діни басқарманың ұстанымы мен пәтуасын ескеріп жазса деген тілегіміз бар, – деді Ағабек Қонарбайұлы.
Бұдан шығар қорытынды, әр адам сөзіне, ісіне, әлеуметтік желіге жариялаған жазбасына мұқият болуы қажет. Себебі деструктивті діни ағымдардың жастарды арбау әрекеттері осы ғаламтор ресурстары арқылы, соның ішінде әлеуметтік желілерде жүзеге асуда.
Тегтер: Ағабек ҚонарбайұлыБалғабек Мырзаевдіни контентҚМДБМедиа саласы
Құран Кәрімді мәнерлеп оқудан ХІ байқаудың ашылу рәсімі өтті
Семейде аймақтық ақсақалдар форумы өтті
Құрбан айттың қорытынды есебі берілді
Пікір қалдыру Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Келесі рет пікір қалдыру үшін менің атымды, электрондық поштамды және веб-сайтымды осы браузерде сақтау.
«Хикмет» cөзінің мағынасы қандай?
Бөлісу 197 Твитерге 123
Исламның 5 парызы – Ибраһимнің (а.с.) 5 қазынасы
Бөлісу 1220 Твитерге 763
Төрт мәзһаб – ислам
Бөлісу 743 Твитерге 465
Қожа Ахмет Ясауи хикметтері – тәрбиелік құрал
Бөлісу 140 Твитерге 88
Ақтауда «Жаңа Қазақстанның тірегі – жалынды жастар» форумы өтті
270 адам радикалды көзқарасынан қайтты
Еліміз тағы бір медресемен толықты
Kazislam порталы – мемлекетіміздің дін саласында жүргізіп жатқан жұмыстарын насихаттайтын еліміздегі бірден-бір интернет-ресурс.
Құпия сөзді қалпына келтіру
Құпия сөзді қалпына келтіру үшін пайдаланушы аты немесе электрондық пошта мекенжайын енгізіңіз.
Update Required Flash plugin